Juan Pedro Sánchez

Juan Pedro Sánchez Romero (Villafrancu del Guadiana, Badajós, 29 d'otubri del 1987), es un pediorista, presentaol dela teli i l'arradiu estremeña i escreviol estremeñu. Trebaja pal Canal Extremadura Televisión i pa El Periódico Extremadura.

 Correúra profissional 
Licenciau en Comunicación Udiuvisual pola UEx i en Pediorismu pola nuversidá Carlos III de Mairil. Esmençó comu operaol de cámara quandu en quartu dela carrera guipó un anunciu ena facultá. Dendi antoncis, á trebajau ena profissión de pediorista i nel defendimientu delos interessis d’Estremaúra.

 Presentaol 
El su primel trebaju de pediorista hue en Popular TV comu’l presentaol dun pograma de visiteu i endispués passó a trebajal pa Onda Cero Extremadura por tres añus. Dendi’l añu 2012 s’encorporó a destintus proyetus nel Canal Extremadura TV comu’l Dossier Inhormativu, del que hue sudiretol i col que alcançó el primel premiu del Consejo Asesor RTVE Extremadura.miniaturadeimagen|Nun celebramientu nel teatru romanu de Méria|centro|200x200pxEnos años caberus á trebajau en angunus delos pogramas de Canal Extremadura comu puein sel Extremadura en Abierto, Vive la Tarde, A esta Hora o los especiais delas Loterías dela Navidá.miniaturadeimagen|Nun rehuíju conos collaçus|centro|200x200pxAmás del castillanu, ingrés i purtugués, palra estremeñu, del qu'es un grandi defendeol, huendu amás parti dela direción del OSCEC, l'Órganu de Siguimientu i Cordinación del Estremeñu i la su Coltura. Á participau en chalras por angunus puebrus estremeñus i tamién á presentau ventus colturais i tradicionais por tolos rehuíjus i festejus d'Estremaúra. 
miniaturadeimagen|Nuna chalra estremeña|centro|200x200px
Presenta el pograma La Corrobra nel Canal Extremadura Radio, espaciu dedicau al estremeñu i al sostribu del restu de luengas locais d'Estremaúra, comu'l purtugués raianu i a fala.

 Diretol 
Tamién á síu el diretol delos decumentais El alcalde de Zalamea i Viaje al Siglo de Oro, emitíus nel Canal Extremadura TV i amás Contraindicaciones, col que s’agenció el primel premiu Farmamundi.

 Premius 
 Premiu del Consejo Asesor RTVE Extremadura.
 Premiu Farmamundi pol decumental Contraindicaciones. L'acessu a melecinas essenciais enos paisis del Sul.

 Referencias 

 Atijus p'ahuera 

 Juan Pedru un grandi estremeñu Canal Extremadura

Categoría:OSCEC
Categoría:Presentaoris de televisión